
PARLAMENTUL ROMÂNIEI

CAMERA DEPUTAŢILOR
Comisia pentru politică                economică, reformă şi privatizare

Bucureşti, 

Nr.21/ 868 /09.04.2003

R A P O R T    

asupra proiectului de Lege privind aprobarea Ordonanţei 

Guvernului nr. 66/2002 pentru modificarea şi completarea 

Ordonanţei de urgenţă a Guvernului nr. 119/2001 privind 

unele măsuri pentru privatizarea Societăţii Comerciale  

Combinatul Siderurgic „Sidex“ - S.A. Galaţi
             În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare în fond, cu proiectul de Lege privind aprobarea Ordonanţei Guvernului nr.66/2002 pentru modificarea şi completarea Ordonanţei de urgenţă a Guvernului nr.119/2001 privind unele măsuri pentru privatizarea Societăţii Comerciale  Combinatul Siderurgic „Sidex“ - S.A. Galaţi, trimis cu adresa nr. 408 din 03.09.2002.

             Această Ordonanţă  vizează asigurarea protecţiei sociale a salariaţilor societăţii şi amânarea aplicării unor prevederi din Ordonanţa de urgenţă a Guvernului nr.119/2001  prin decalarea unor termene.

    Proiectul de lege a fost primit de la Secretariatul General al Guvernului.

        La întocmirea prezentului raport, Comisia a avut în vedere:

· avizul nr.934/15.07.2002 al Consiliului Legislativ,

·  avizul nr.408/10.09.2002 al Comisiei juridice, de disciplină şi imunităţi,

·  avizul nr. 420/25.09.2002 al Comisiei pentru buget, finanţe şi bănci şi 

· avizul nr. 27/211/11.09.2002 al Comisiei pentru muncă şi solidaritate socială

          Proiectul de Lege face parte din categoria legilor ordinare.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

a) Autorităţii pentru Privatizare şi Administrarea Participaţiilor Statului: 

· domnul ministru Ovidiu Muşetescu;

· domnul secretar de stat George Musliu;

· doamna consilier Ioana Pantazescu

b) Ministerului Finanţelor Publice: 

· domnul director general Mihai Hură;

· doamna director general Adriana Şuţa;

· doamna director general adjunct Gica Roşu.
          Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţele din 25 septembrie 2002 şi 9 aprilie 2003. 

              La lucrări, au fost prezenţi 28 deputaţi, din totalul de 31 membri ai Comisiei.

                 În urma dezbaterii, Comisia, cu unanimitate de voturi, a hotărât că proiectul de Lege sus menţionat nu poate fi acceptat şi propune Plenului Camerei Deputaţilor respingerea sa, deoarece Ordonanţa  Guvernului nr. 66/2002 a fost propusă pentru abrogare în proiectul de Lege pentru aprobarea Ordonanţei de urgenţă a Guvernului nr.119/2001 privind unele măsuri pentru privatizarea Societăţii Comerciale  Combinatul Siderurgic „Sidex“ - S.A. Galaţi, proiect de lege care a preluat prevederile Ordonanţei Guvernului nr. 66/2002 pentru modificarea şi completarea Ordonanţei de urgenţă a Guvernului nr. 119/2001 privind unele măsuri pentru privatizarea Societăţii Comerciale Combinatul Siderurgic „Sidex“ - S.A. Galaţi.
                       PREŞEDINTE,                                       

Dan Radu RUŞANU                                   

SECRETAR,

Iuliu VIDA









       Consilier parlamentar:










                 Doina Leonte









         Expert parlamentar,











 Olga Tutoveanu

C ă t r e,





 BIROUL PERMANENT AL





 CAMEREI DEPUTAŢILOR

